Messier 99
De Messier 99 (och NGC 4254 genannt) ass eng +9,7 mag hell Spiralgalaxis mat enger Flächenausdeenung vu 5,4' × 4,7' am Stärebild Coma Berenices.

Den M99 gouf de 15. Mäerz 1781 zesumme mat den Nopeschspiralgalaxien M98 an M100 vum Pierre Méchain entdeckt. Si war no der Whirlpool-Galaxis M51 déi zweet Galaxis, bei där eng Spiralstruktur entdeckt gouf, an zwar vum Lord Rosse am Joer 1846. Säi Kommentar zu senger Entdeckung::

„Spirale mat engem helle Stär driwwer; En dënnen Deel vum Niwwel geet iwwer dëse Stär eraus. Haaptspiral läit ënnen an dréint no riets.“

Den M99 ass eng Galaxis vum Hubble-Typ Sc, déi mer bal frontal gesinn. Korjéis un der Gestalt vun der Galaxis ass awer hire verrutschte Kär, deen um Bild däitlech nërdlech vum Zentrum läit. D'Galaxis läit um nërdleche Rand vum Virgo-Galaxiëkoup an der Géigend vun der Spiralgalaxis M98. Et gëtt ugeholl, datt de verrutschte Kär an déi béid Galaxien déi no beiennee leien, keen Zoufall sinn, mä datt se sech bei engem Laanschtfluch an der Vergaangenheet géigesäiteg gehënnert hunn. Dës Spekulatioun gëtt zousätzlech duerch d'Tatsaach vergréissert, datt béid Galaxien entgéintgesat an zugläich héich Pekuliarvitessen hunn.

VirgoHI21 
Ënnersich vun engem Team vum Pierre-Alain Duc am Joer 2007 hunn erginn, datt d'Galaxis M98 (NGC 4192) net nëmme fir d'Deformatioun vum M99 verantwortlech ass, mä och fir déi als Prototyp vun Donkele Galaxië gefouert Struktur VirgoHI21 . No den Ënnersich war den M98 viru 750 Millioune Joer mat enger Relativvitess vun 1.125 km/s no laanscht den M99 geflunn, an huet deem dobäi vill Waasserstoff entzunn, deen elo seng d'Struktur bilt.

Kuckt och 
 
 Donkel Galaxis

Um Spaweck 

 M99 bei SEDS
 Tidal Debris posing as Dark Galaxies
 A multi-beam HI survey of the Virgo Cluster - two isolated Hi clouds ?
 Éischt donkel Galaxis fonnt ?
 SEDS

Spiralgalaxien am Messier-Katalog
Messier
Stärebild Coma Berenices
Astronomesch Objeten déi 1781 entdeckt goufen
Entdeckunge vum Pierre Méchain